परमार ने कहा कि थुरल महाविद्यालय में तमाम तरह की सुविधाओं का सृजन कर इसे बेहतर शिक्षण संस्थान बनाया जाएगा। उन्होंने कहा कि ग्रामीण परिवेश के इस कॉलेज में शिक्षा की गुणवत्ता को बेहतर, सुंदर भवन और अच्छे प्रध्यापक हों, इसे सुनिश्चित किया जाएगा। इस महाविद्यालय में अगले सत्र से बीबीए और बीसीए की कक्षाएं आरंभ कर दी जाएंगी। छात्रों की सुविधा के लिए महाविद्यालय में भूगोल, शारीरिक शिक्षा, संगीत और समाज शास्त्र विषय भी आंरभ किए जाएंगे। परमार ने कहा कि यहां अच्छा भवन बनने के उपरांत आने वाले समय में विज्ञान संकाय की कक्षाएं भी आरंभ करने के प्रयास किए जाएंगे।